# ***S P R Á V A***

# *O VÝCHOVNO – VZDELÁVACEJ ČINNOSTI,* ***JEJ VÝSLEDKOCH A PODMIENKACH***

# ***ZA ŠK. ROK 2019/2020***

|  |  |
| --- | --- |
| **Názov školy:** | **Materská škola** |
| **Adresa školy:** | **Hečkova 13, K o š i c e** |
| **Telefónne č.:** | **055/6855068 mobil: 0907 900 103** |
| **E - mail:** | **msbarca @azet.sk** |
| **Zriaďovateľ:** | **Mesto Košice , Tr. SNP 48/A** |
| **Riaditeľ MŠ :** | **Bc. Miriam Kantorová** |
| **Ved. ŠJ :** | **Mgr.Slávka Harmanová** |
| **Rada školy:** | **predseda Jarmila Grantnerová** |
| **Právna subjektivita:** | **bez právnej subjektivity** |
|  |  |

**OBSAH**

**1. Charakteristika priestorov školy ....................................................... 3**

**2. Štatistické údaje o škole ....................................................................... 4**

**3. Analýza výchovno – vzdelávacieho procesu....................................... 5**

**4. Projekty a aktivity školy.........................................................................11**

**5. Poradné orgány školy.............................................................................13**

**6. Materiálne zabezpečenie .......................................................................13**

**7. Spolupráca a sponzorstvo .....................................................................13**

**8. Analýza SWOT ....................................................................................... 14**

**9. Záver ………………………………………………………………………….. 16**

**1.Charakteristika priestorov školy:**

Materská škola sa nachádza na území okresu Košice IV.

Je v zriaďovateľskej pôsobnosti mesta Košice a je bez právnej subjektivity.

Materská škola poskytuje celodennú výchovu a vzdelávanie deťom vo veku od troch do šiestich rokov,  deťom s odloženým začiatkom plnenia povinnej školskej dochádzky a deťom s dodatočne odloženým začiatkom plnenia povinnej školskej dochádzky.

Materská škola poskytuje deťom možnosť aj poldenného pobytu.

Kapacita materskej školy je 59 detí v 4 triedach v zmysle § 28, 245/2008 Z.z. a vyhlášky Ministerstva zdravotníctva zo 16. augusta 2007 Z.z. 527

Je v prevádzke v pracovných dňoch v čase **od 6.30 do 17.00 hod .**

**Dispozičné riešenie, určenie miestností a ich vybavenie**

Materská škola je umiestnená v  prízemnej, účelovej budove. Je 4 triedna, každá trieda slúži ako herňa a spálňa . K prislúchajúcim triedam patrí chodba v tvare T, ktorá je zároveň šatňou pre deti, delená priečkami pre jednotlivé triedy.

***Ostatné priestory:***

riaditeľňa

kabinet učebných pomôcok

sklad na čistiace prostriedky

šatňa pre učiteľky

1 sociálne zariadenie pre personál

3 sociálne zariadenie pre deti

1 sprchovací kút a výlevka

vchod do budovy – chodba

ŠJ tvorí osobitnú budovu, ktorá je spojená prechodovou chodbou

/ realizovaná a dokončená v r. 2014/

**2.Štatistické údaje o škole:**

**Počet tried v MŠ: 4**

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |
|  |  |  |  |
|  |  |  |  |
| ***Trieda:*** | ***Vek.skupina:*** | ***Kapacita:*** | ***Zapísan.deti:*** |
| 1. | *3 -4* | 13 | 13 |
| 2. | *4 -5* | 15 | 16 |
| 3. | *3 -6* | 15 | 15 |
| 4. | *5 -6* | 16 | 18 |
|  | ***SPOLU*** | 59 | 62 |
|  |  |  |  |
|  |  |  |  |
|  |  |  |  |

**Odvedené školné za celý šk.rok 2019/2020:**

|  |  |
| --- | --- |
| September 2019 | 736,32 |
| Október | 715,60 |
| November | 638,10 |
| December | 615,- |
| Január 2020 | 624,10 |
| Február | 550,- |
| Marec | 15,- |
| Apríl | 0,- |
| Máj | 0,- |
| Jún | 148,50 |

**CELKOM : 4042,62 €**

###### Počet detí: 61 Počet detí s odloženou šk. dochádzkou: 1

**Počet pedag. zamestnancov: 8**

**z nich kvalifikované s TPP: 6 , DPP- 2**

**nekvalifikované s  TPP: 0**

**počet nepedagogogockých zamestnancov vrátane hospodárky MŠ**

**fyzický stav: 3 prepočítaný stav: 2,5**

**počet zamestnancov ŠJ vrátane vedúcej ŠJ**

**fyzický stav: 3 prepočítaný: 2,5**

1. **Analýza výchovno – vzdelávacieho procesu:**

Edukačný proces prebiehal na základe Inovovaného štátneho vzdelávacieho program pre predprimárne vzdelávanie v materských školách a podľa vypracovaného školského vzdelávacieho programu **„ Do úľa včeličky, do školy detičky“ ,** reevidovaného v r. 2017, kde sme sa riadili podľa týždenných vypracovaných školských plánov učiteľkami v jednotlivých triedach.

Edukačný proces tento rok v II.polroku značne ovplyvnila mimoriadna situácia, ktorá vznikla pandémiou COVID 19. Bolo potrebné prehodnotiť priebeh edukácie detí v čase zátvoru materskej školy.

Riaditeľka MŠ zriadila cez sociálnu sieť uzatvorenú skupinu pre deti a rodičov materskej školy, kde denne pridávali učiteľky edukačné prezentácie, videá a iné. Spätná väzba a vyhodnotenie zadaných edukačných aktivít prebiehali formou videí, ktoré posielali rodičia, fotografiami o plnení úloh. Jednotlivé konzultácie sa viedli telefonicky, alebo písomnou formou v skupine.

**Hlavnou myšlienkou programu je:**

podporovať celostný osobnostný rozvoj dieťaťa,

aktivizovať a motivovať rozvoj psychomotoriky, poznania, emocionality a sociability,

rozvíjať tvorivosť a predstavy v každodenných aktivitách,

pomôcť dieťaťu formovať vlastnú jedinečnosť a životné kompetencie (spôsobilosti).

Prostredníctvom ŠvP programu sa realizuje kontinuálnou na seba nadväzujúcou dennou pedagogickou činnosťou rozvoj osobnostných kvalít dieťaťa v poznaní: samého seba, sveta ľudí, prírody, kultúry.

Program je integrovaný do vzdelávacich oblastí:

* Jazyk a komunikácia
* Matematika a práca s informáciami
* Človek a príroda
* Človek a spoločnosť
* Človek a svet práce
* Umenie a kultúra
* Zdravie a pohyb

Každá vzdelávacia oblasť zahŕňa **tri vzdelávacie oblasti rozvoja** osobnosti dieťaťa:

**1. PECEPTUÁLNO - MOTORICKÚ**

**2. KOGNITÍVNU**

**3.SOCIÁLNO - EMOCIONÁLNU**

Členenie vzdelávacích oblastí je výrazne teoretické. V praktickej rovine sa rozvíjajú integrovane, sú navzájom prepojené, spolu súvisiace. Tematické oblasti a vzdelávacie oblasti rozvoja dieťaťa sa interaktívne prepájajú.

Vzdelávacie oblasti sú prostriedkom na dosiahnutie špecifických (konkrétnych, operacionalizovaných) cieľov v procesuálnej činnosti. Pri dosahovaní špecifických cieľov sa rozvíja osobnosť dieťaťa celostne, aj keď je formulácia konkrétneho cieľa včlenená do niektorej vzdelávacej oblasti rozvoja.

Obsah výchovy a vzdelávania má rámcový charakter. Rozpracúva sa na podmienky materskej školy v školskom vzdelávacom programe. Detailnejšie sa na základe poznania aktuálnych rozvojových možností detí konkretizuje v plánoch výchovno-vzdelávacej činnosti.

**Program rešpektuje:**

vývinové špecifiká – vývinové zvláštnosti a osobitosti dieťaťa predškolského veku,

možnosti, predpoklady, schopnosti, zručnosti a vedomosti dieťaťa predškolského veku,

individuálne potreby, záujmy a postoje dieťaťa predškolského veku,

prirodzenú aktivitu a experimentovanie dieťaťa,

špecifiká predškolskej výchovy a vzdelávania,

vzájomné integrované prepájanie jednotlivých tematických okruhov a vzdelávacích oblastí rozvoja osobnosti dieťaťa,

činnostný, hrový charakter pedagogického procesu, vykonávaného prostredníctvom hier a vzdelávacích aktivít

nutnosť cieľavedomého a systematického pozorovania, diagnostikovania,

potrebu evalvovania (hodnotenia) pedagogického procesu (hodnotenie detí, učiteľov, autoevalváciu materskej školy).

Cieľom v tejto oblasti je zdravý rast a psychomotorický vývin dieťaťa. Vo výchovno-vzdelávacom procese deti mali dostatočný časový priestor na pohybové hry a činnosti , ktoré obsahujú najmä spontánnu, ale aj intencionálnu pohybovú aktivitu dieťaťa. Z hľadiska psychomotorického rozvoja osobnosti dieťaťa v predškolskom veku má uplatňovanie a plnenie úloh perceptuálno – motorickej oblasti podstatný význam. Rozvíja sa hrubá, ale najmä jemná motorika, ktorá je dôležitým faktorom pre ďalší život jedinca a je jednou zo zložiek školskej zrelosti a pripravenosti. Postupným pravidelným a opakujúcim sa cvičením týchto činnosti u detí nastáva návyk, ktorý ku koncu šk. roka mali primerane osvojený. Nielen najstaršie deti mali osvojené a ovládajú všetky hygienické návyky, sebaobslužné činnosti a pracovné návyky, ale aj u ostatných detí iných vekových skupín sme dosiahli výborné výsledky v tejto oblasti.

Psychomotorické kompetencie  sme rozvíjali pri rôznych športových činnostiach počas celého dňa, predovšetkým počas pohybovo - relaxačných činností. Využívali sme školský areál aj triedy. V miestnom parku sme realizovali doplnkové pohybové aktivity - v zimných mesiacoch to bolo najmä sánkovanie a počas jarných a letných mesiacov to boli turistické vychádzky, zamerané na spoznávanie širšieho okolia a prekonávania rôznych umelých a prírodných prekážok.

Prirodzené cvičenia sme striedali so zdravotnými cvikmi a relaxačnými aktivitami. Dôraz sme kládli na dodržiavanie psychohygieny , správne sedenie a držanie tela. Individuálne sme sa venovali deťom so zníženou motorikou. Deti vyjadrovali svoje zážitky a skúsenosti, čím sa nepriamo rozvíjali aj **komunikačné kompetencie**. Pohybová vyspelosť je primeraná veku detí. Deti pracovali so záujmom, osvojili si hygienické, kultúrne a pracovné návyky. Rozvoj pohybových schopností a pracovných zručností sme podporovali zaraďovaním plánovaných – riadených úloh ale aj náhodných situácií – modelovanie, kreslenie, šnurovanie, konštruktívne hry a pod. Deti rady experimentovali a pracovali s rôznym odpadovým materiálom, pričom si upevňovali rôzne pracovné postupy a techniky. Najlepšie sa nám osvedčila práca v skupinkách, rady pracovali aj na kolektívnej práci, čím sa rozvíjali *osobné a sociálne kompetencie.* Cieleným rozvíjaním grafomotorických zručností, základných lokomočných pohybov a pohybových potrieb sme skvalitňovali *psychomotorické kompetencie* a zároveň aj jemnú motoriku detí. Pri manipulácii s rôznymi druhmi stavebníc a materiálov si deti zdokonaľovali predovšetkým jemnú motoriku rúk. Deti sú primerane pohyblivé, obratné a zdatné .

Tie deti, ktoré neobľubujú niektoré pracovné činnosti, učiteľky vhodne motivovali a za ich pomoci to deti zvládli. Zvládnutie uvedených úloh vidím v užšej spolupráci s rodičmi.

V našom predškolskom zariadení nám ide o to, aby sme počas vzdelávacích aktivít viedli deti k schopnosti používať divergentné myslenie prostredníctvom kladenia otvorených otázok a úloh , produkovať rozmanité riešenia. Toto myslenie pomáha deťom, aby si k daným úlohám našli osobný prístup , poznatky sa tak stanú „ich vlastníctvom.“ Cieľom bol rozvoj kognitívnych a nonkognitívnych funkcií dieťaťa. Deti majú rozvinutú schopnosť vnímať, pozorovať, sústrediť sa, schopnosť

zapamätať si primerane veku. Spontánne prejavovali záujem o hľadanie, skúmanie

a oboznamovanie sa s novými javmi. Vzhľadom na vývinové osobitosti predškolského veku sme sa snažili tento cieľ uskutočňovať hlavne prostredníctvom zážitkového učenia, ktoré nadväzuje na emocionálne prežívanie a osobné skúsenosti dieťaťa. Poskytovali sme príležitosť pre vlastnú aktivitu a tvorivosť dieťaťa. Vedomosti , zručnosti a schopnosti detí sú vzhľadom na plnený školský vzdelávací program na primeranej úrovni. Pomocou obrázkového materiálu sa

stimulovala tvorivosť, aktivita a samostatnosť rečového prejavu. Deti majú

dostatočnú slovnú zásobu, neboja sa pýtať, rozprávajú čo robia.Často sme využívali nielen didaktické a učebné pomôcky ale osvedčila sa aj práca s pojmovými mapami, ktoré slúžili ako prostriedok na tvorbu celkovej koncepcie a cieľov jednotlivých výchovno- vzdelávacích procesov ı prostriedok na získanie informácií o chápaní.

Naša MŠ je zameraná na enviromentálnu výchovu, preto sme venovali zvýšenú pozornosť a záujem a dianie v prírode, v miestnom parku, čím sme vlastne rozvíjali *kognitívne a učebné kompetencie.* Edukačné aktivity boli cieľavedome orientované na oboznamovanie, získavanie vedomostí, zručností a návykov detí. V kognitívnej oblasti pri rozvíjaní učebných kompetencií sme sprístupňovali deťom poznatky kombinovaním zážitkového a intencionálneho učenia, prvkami tvorivej dramatiky, zaraďovaním rôznych interaktívnych aktivít a podporovaním námetových hier. V činnostiach s výtvarným a pracovným zameraním deti sú sústredené a pracovité. Komunikačné kompetencie sme rozvíjali aktívnym zapájaním detí do rozhovoru, podnecovali sme ich k vzájomnej komunikácii dieťa – učiteľ, dieťa – dieťa. Deti sa vyjadrujú spontánne, prirodzene nadväzujú verbálny kontakt s ostatnými. Pri uplatňovaní individuálneho prístupu vhodnou formuláciou otázok sme sa snažili stimulovať rečový prejav u detí, viedli sme ich ku správnej artikulácii hlások, aby vedeli sformulovať myšlienku, čím sme podporovali *rozvoj komunikatívnych a informačných kompetencií.*Veľmi rady pracovali v oblasti matematických predstáv – rozvíjali si svoju fantáziu so zameraním na samostatnú činnosť, Rozvíjali si obrazotvornosť a aj logické myslenie. Deti zvládajú triedenie podľa geometrických tvarov, aj farby. Deti, ktoré odchádzajú do ZŠ vedia rátať do 10, mnohé aj viac. Menšie nedostatky sú pri rozlíšení Ľ a P strany. Treba upevňovať pojem špicatý, hranatý a oválny. Reč detí sme pozitívne ovplyvňovali maľovaním, čítaním z obrázkov, básničkami, rôznymi rekvizitami a hlavne vymyslenými príbehmi – bábkohrou. Predčitateľskú gramotnosť sme rozvíjali a podporovali čítaním z rôznych encyklopédií. Pri pobyte vonku, deti boli stále oboznámené s cieľom pobytu, ktorý sme sa snažili nadviazať na dopoludňajšie vzdelívaciu aktivitu.

Dôraz sme kládli na dodržiavanie pravidiel slušného správania sa, dopravné predpisy a pod., čím si deti rozvíjali zmyslové vnímanie, a pozorovacie schopnosti. Viedli sme ich k uvedomovaniu si a významu hodnoty životného prostredia pre človeka a pre rôzne živočíchy. V dostatočnej miere sme využívali metódu zážitkového učenia, stimulovali sme záujem a pozornosť detí o dianie v prírode, v lese, v našom parku, čím sme podporovali *poznávacie a učebné kompetencie*. Pri rozvíjaní tvorivosti dbali sme na sústredenosť a rozvíjanie  niektorých oblastí psychiky a to na rozvoj fluencie, aby dieťa malo viac nápadov na riešenie určitého problému.Deti si prehlbovali empatické cítenie voči sebe, voči svojim kamarátom, aj svojmu okoliu.

***Negatíva:* V súčasnosti pribúda počet detí s poruchami  reči -** artikuláciou hlások. Detský klient prichádza do logopedickej poradne len veľmi zriedkavo na odporúčanie pedagóga, či pediatra, čo vnímame ako veľkú škodu.  Keďže celá filozofia logopedickej starostlivosti o deti sa posúva do čoraz rannejšieho veku, je veľmi dôležité identifikovať deti s narušenou komunikačnou schopnosťou čo najskôr. Aj preto sme túto stránku **riešili** využitím kompetentných logopedických zamestnancov z LVS - Barca a ich doporučeniami a individuálnymi sedeniami, kde u väčšiny detí sme videli podstatné zlepšenia vo výslovnosti.

V tejto oblasti sme sa snažili vytvoriť prostredie akceptácie, empatie a autenticity, ktorá predstavuje základ pre naštartovanie procesu vnútorného emocionálneho rozvoja detí (sebapoznávanie, sebauvedomovanie, sebahodnotenie ). Dopomôcť dieťaťu k úspechu, upevňovanie sebadôvery.

Snažili sme sa zabezpečiť pocit istoty u dieťaťa, ktorý podmieňuje všetky jeho pokroky i celý jeho ďalší vývin. Naučiť dieťa prežívať šťastie radosť, získať životný optimizmus. Podporovali sme potrebu aktivity a sebapresadenia sa detí

Vytváraním atmosféry priateľstva, pozitívnej sociálnej klímy v triedach sme u detí rozvíjali túto oblasť zážitkovým učením, rozvíjali sme mravné návyky, spôsoby kultúrneho správania a základov životného štýlu. Deti sa začleňovali do sociálneho prostredia osvojením si primeraných sociálnych zručností a zvládnutím interpersonálnych vzťahov, čim sa utvárala individualita a rozvíjalo sa prosociálne cítenie a správanie dieťaťa.

V hrách a v činnostiach podľa výberu detí prevládali tvorivé hry , ale aj hry námetové, či riadené učiteľkou. Edukácia prebiehala nápodobou alebo imitáciou, čo sa premietlo do všetkých troch oblastí **rozvoja – perceptuálno motorickej, kognitívnej i sociálno – emocionálnej .** Sociálne učenie bolo zamerané na sociálno – emocionálnu oblasť rozvoja osobnosti dieťaťa. Učenie smerovalo k celostnému osobnostnému rozvoju detí / viac sme vystupovali v roli facilitátora/. Snažili sme sa vytvárať bezpečné , stimulujúce a inkluzívne prostredie, pracovný čas využívať pedagogicky účinne a profesionálne. Pre deti sme vytvárali láskavé prostredie, pocit istoty a bezpečia, vzájomnej dôvery, empatie, partnerstva a spolupráce. Snažili sme sa poskytovať model pozitívneho etického správania. Pri slávnostných udalostiach - meniny, narodeniny sme rozvíjali ich emocionálne cítenie.

Prakticky sme uplatňovali návyky starostlivosti o prírodu. Z estetického hľadiska sme rozvíjali citový svet dieťaťa, snažili sme sa priaznivo pôsobiť na stav fyzickej a psychickej pohody. Upevňovali sme environmentálne cítenie detí. S veľkým záujmom sme deti zapájali do príprav a osláv sviatkov a významných dní a udalostí. Hudobné aktivity priaznivo vplývali na celkový rozvoj osobnosti dieťaťa – kladné citové naladenie, radosť, oživenie, atmosféru pohody, duševné a telesné uvoľnenie. Venovali sme sa aktivitám s enviromentálnym a zdravotným zameraním, kŕmenie kačíc v jazierku , vtáctva a pod.

Výrazné nedostatky sa v práci v edukačnom procese nevyskytli. Sú to len ojedinelé, individuálne prípady, ktoré si vyžadujú skvalitnenie individuálneho prístupu a zvýšenú spoluprácu s rodinou.

**A/ Posúdenie úrovne školskej pripravenosti:**

Edukačný proces hlavne u detí, ktoré nastúpia do ZŠ sme zvlášť podmieňovali dôslednému diagnostikovaniu dosahovaných štandardov, zistením je skutočnosť, že deti sú pripravené pre vstup do 1. ročníka ZŠ. Zamerali sme sa u nich na zvládnutie kľúčových kompetencií, vzdelávacích oblastí a i vzdelávacích štandardov. Školská zrelosť bola posúdená testom zo ZŠ, depistážou detskej psychologičky z CPPP a aj výstupným testom, ktorý vypracovala tr. uč., oba testy deti zvládli **. Štyri deti majú odklad školskej dochádzky na žiadosť rodiča**

**B/** **Civilná ochrana:** Všetky úlohy boli splnené, bol uskutočnený cvičný požiarny poplach v prípade ohrozenia. Deti boli poučené o mimoriadnych udalostiach – katastrofy, živelné pohromy, o nebezpečenstve škodlivých látok, prijímania predmetov od neznámych ľudí, bola vykonaná ukážka 1.pomoc pri ošetrovaní.

**C / Špecifické zameranie školy:**

* Enviromentálna výchova, projekt „ Zelená škola“

**D/**  **OŠD v šk**.**roku 2019/2020**

1

**4. Vnútroškolská kontrola:**

* **Pedagogická**
* **Pracovno – právna**
* **Hygiena**
* **BOZ**

* **Pedagogická kontrola** bola zameraná na PG- činnosť a PG- dokumentáciu, pozornosť sa venovala analyticko - hodnotiacej činnosti a objektívnemu hodnoteniu práce učiteliek. Zistené klady a nedostatky sme konzultovali na PG-rade..

Z vykonaných kontrol sa vedú záznamy, zistené nedostatky boli prekonzultované a boli prijaté navrhnuté opatrenia.

**5. Údaje o ďalšom vzdelávaní pedagogických zamestnancov**

2 PG – prípravné atestačné vzdelávanie na prvú atestáciu učiteľov predprimárneho vzdelávania

1PG – Funkčné vzdelávanie

V čase COVID 19 sa pedagogickí zamestnanci vzdelávali individuálne. Riaditeľka školy zrealizovala dňa 20.04.2020 videokonferenciu, počas ktorej boli učiteľky oboznámené s obsahom znenia zákona č.138/2019 Z.z o PZ a OZ v rozsahu 5 hodín.

05.05.2020 riaditeľka uskutočnila videokonferenciu , počas ktorej sa pedagogickí zamestnanci oboznámili s obsahom Kolektívnej zmluvy v rozsahu 3 hodiny.

**4. Projekty a aktivity školy:**

|  |  |  |
| --- | --- | --- |
| P. č. | **Úloha** | **Termín splnenia** |
| 1. | Prezentácia práce kynologov PZ | 01.10.2019 |
| 2. | Deň výživy v MŠ | 03.10.2019 |
| 3. | Sferické kino - zvieratá | 09.10.2019 |
| 4. | Šarkaniáda | 04.10.2019 |
| 5. | Návšteva Dinopark a ZOO Košice | 14.10.2019 |
| 6. | Výstava domáceho vtáctva | 18.10.2019 |
| 7. | Besiedka pre starkých- mesiac úcty k starším | 18.10.2019 |
| 8. | Vystúpenie v DSS - pre starkých | 17.10.2019 |
| 9. | Kamaráti školáci v MŠ | 20.11.2019 |
| 10. | Usmievanka a Mikuláš | 05.12.2019 |
| 11. | Vianočná besiedka | 12.12.2019 |
| 12. | Vianočné trhy v Košiciach | 12.12.2019 |
| 13. | Póla radí deťom- PZ v MŠ | 20.01.2020 |
| 14. | Karneval | 20.02.2020 |
| 15. | Rozlúčka s predškolákmi | 30.06.2020 |

Čl.1splnenie mimoriadnej pracovnej úlohy alebo osobitne významnej pracovnej úlohy, alebo vopred určenej cieľovej pracovnej úlohy, prípadne jej ucelenej etapy

|  |  |  |  |  |
| --- | --- | --- | --- | --- |
| P. č. | **Úloha** | | **Termín splnenia** | |
| 1. | Návšteva knižnice | | Celoročne | |
| 2.. | Publikovanie poriadaných aktivít na stránkach Mesta Košice | Celoročne | |
| 3. | Práca v šk.r. 2018/2019 v projekte : Zelená škola | Priebežne cez šk.rok 2018/19 | |

**7 . Spolupráca, úroveň, sponzorstvo a pod.:**

* spolupráca so ZŠ - veľmi dobrá úroveň, vzájomné návštevy detí MŠ , 1.ročníka ZŠ a ŠD .
* spolupráca s knižnicou je na veľmi dobrej úrovni , pracovníčka knižnice deti zaujala vždy vhodne motivovanou témou,
* spolupráca s VIA LUX- DSS Barca, účasť na spoločenských aktivitách pre obyvateľov DSS, kultúrne programy,
* spolupráca s MÚ - MČ Košice - stála ,
* Aktívne zapájanie rodičov do diania školy a pomoci školy,

**5. Poradné orgány školy:**

* PEDAGOGICKÁ RADA - je v súlade s § 6 ods. 1 vyhlášky Ministerstva školstva [Slovenskej](http://www.inclick.sk/returns/redirect.php?goto=3558&pr=0.1&w_id=198&tstamp=1404901960&pid=1689&cd=4209c1272a461cb0cc42b9a987739fe0&f=1) republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z. poradným orgánom riaditeľky materskej školy.

**Pedagogická rada** je **kolektívny orgán** (pretože jej členmi sú všetci pedagogickí zamestnanci materskej školy). Každý individuálny člen pedagogickej rady je osobne zodpovedný za kvalitu zasadnutí a výstupov zo zasadnutí pedagogickej rady.

Metodické združenie - poradný a iniciatívny orgán, ktorý sa zaoberá pedagogickými a výchovnovzdelávacími problémami.Členmi metodického združenia sú všetci učitelia materskej školy.

**6. Materiálne zabezpečenie**

* V spolupráci so zriaďovateľom je potrebné zabezpečiť odstránenie systémových porúch objektu/ oprava fasády, zriadenie miestnosti na kultúrne a športové činnosti z nevyužitého objektu pri ŠJ, odvodnenie a izolácia celej budovy MŠ a ŠJ/.
* Získavať sponzorov na zveľadenie a skrášľovanie interiéru a exteriéru školy.
* Zabezpečovať nové didaktické pomôcky a materiál potrebný pri edukačnom procese.

**7. Spolupráca a sponzorstvo:**

* veľkú podporu má škola v ZRŠ pri MŠ Hečkova 13 , Košice - Barca . Spolupráca je na veľmi dobrej úrovni, pomáha čiastočne zabezpečovať školu po stránke materiálovej a technickej,
* dobrú spoluprácu máme s externou pracovníčkou a lektorkou pre anglický jazyk/ zamestnankyňou CVČ Domino/
* veľmi dobrú spoluprácu máme LVS – centrum špeciálno – pedagogického poradenstva Košice – Barca – poskytovanie logopedickej starostlivostiVeľmi dobrá spolupráca ako každoročne je so ZŠ Barca ,vzájomné návštevy detí a udržiavanie si priateľstiev, SOV škola, knižnica
* spolupráca s knižnicou je na veľmi dobrej úrovni , pracovníčka knižnice deti zaujala vždy vhodne motivovanou témou,
* aktívne zapájanie rodičov do diania školy a pomoci školy,
* medializácia edukačných aktivít a činnosti školy v  „ Barčianskom súčasníku “ a na stránkach Mesta Košice

**8. SWOT ANALÝZA**

Na posúdenie silných a slabých stránok sme si určili kritériá z troch oblastí:

1) Výchova a vzdelávanie /edukačná oblasť/

2) Ľudské zdroje / kvalifikovanosť a kvalita ľudských zdrojov /

3) Materiálno-technické zabezpečenie / podmienky pre zabezpečenie VVP /

***S –SILNÉ STRÁNKY MŠ****:*

**A)** - 100% kvalifikovanosť zamestnancov, - koncepčné zámery a ciele jasne stanovené a splniteľné,

- optimálne počty detí v triedach, umožňujúce rešpektovať vekové osobitosti a individuálne zvláštnosti detí,

- rozvoj všeobecného osobnostného rozvoja detí bez predsudkov,

- zážitkové učenie a uplatňovanie nových výchovno-vzdelávacích metód,

- realizácia zábavných aktivít pre deti i rodičov,

- jasne vymedzené výchovno-vzdelávacie ciele,

- dobrá pripravenosť detí na primárne vzdelávanie,

- využívanie výpočtovej techniky deťmi vo výchovno-vzdelávacom procese,

- všestranná podpora zdravia a vedenie k zdravému životnému štýlu,

- dostatočný priestor na individuálnu a skupinovú prácu detí,

- vedenie k sebarealizácii, bádaniu a experimentovaniu,

- spokojnosť zákonných zástupcov so starostlivosťou o deti,

- dobrá spolupráca s poradenskými, vzdelávacími a kultúrnymi inštitúciami,

- zabezpečenie krúžkovej činnosti pre deti podľa voľby rodičov,

- metodicko-odborný rast v rámci MZ a vzdelávacích inštitúcií,

- prezentácia školy na verejnosti

**B)** - kvalita pedagogických zamestnancov / oblasť výchovno- vzdelávacej práce/,

- zodpovedné plnenie pracovných úloh všetkých zamestnacov,

- dobrá činnosť poradných orgánov, vzhľadom k rozvoju MŠ,

- informovanosť vo vnútri MŠ aj navonok,

- efektívne využívanie pracovného času,

- ochota pomáhať a spolupracovať navzájom,

- dobrá spolupráca s vedúcou ŠJ,

- dobrá spolupráca s rodičmi,

- priaznivá klíma a priateľské prostredie pre uspokojovanie potrieb detí.

**C)** - prevádzka MŠ prispôsobená požiadavkám zákonných zástupcov a odsúhlasená zriaďovateľom,

- sebestačnosť v drobných údržbárskych prácach a v starostlivosti o interiér a exteriér MŠ,

- postupné zveľaďovanie exteriéru pre bezpečné využívanie na hrové a vzdelávacie aktivity,

- vedenie dokumentácie školy v súlade s platnou legislatívou,

- zabezpečený dostatok odbornej literatúry,

- dobré vybavenie po materiálno –technickej stránke, učebné pomôcky aj svojpomocne vyrábené pani učiteľkami,

- pravidelne dopĺňaná detská i pedagogická literatúra,

- webová stránka pravidelne aktualizovaná, tok informácií k jednotlivým rodičom sprostrekovávaný aj pomocou e-mailov a na tabuli v MŠ.

***W - SLABÉ STRÁNKY MŠ***

**A)** - nárast detí s poruchami reči a správania,

- nepravidelná dochádzka niektorých detí,

- v čase nepriaznivého počasia málo možností na hodnotný pobyt vonku .

**B)** - uponáhľansť dnešnej doby,

- veľké administratívne zaťaženie pedagogických a vedúcich zamestnancov,

**C)** - nepostačujúce úložné priestory,

- potreba výmeny niektorých spotrebičov v školskej kuchyni,

- získavanie sponzorských prostriedkov,

- získanie finančných prostriedkov z projektov.

***O – ŠANCE,MOŽNOSTI, PRÍILEŽTOSTI***

**A)** - dobré podmienky na výchovno-vzdelávaciu činnosť,

- optimálne počty detí v triedach,

- 100% spolupráca zamestnancov školy,

- zvyšovanie počítačovej a informačnej gramotnosti,

- dostatočná komunikácia s rodičmi,

- využívanie nových metód a príležitostí,

- vhodné podmienky pre ďalšie vzdelávanie sa pedagogických zamestnancov,

- predpoklady na obnovu vybavenia školského dvora a školskej kuchyne,

- možnosti pre vedenie detí k zdravému životnému štýlu a športovým aktivitám.

**B)** - nekvalifikované zásahy do kompetencií pedagogických zamestnancov a riadiacich zamestnancov zo strany rodičov / neobjektívne sťažnosti /

- nedostatočný spoločenský status učiteľa,

- nedostatočné ohodnotenie zamestnancov školstva

- neuzákonená povinná príprava detí v MŠ rok pred plnením povinnej školskej dochádzky

**C)** - nárast cien učebných pomôcok, odbornej a detskej literatúry,

- zvyšujúce sa ceny energií,

- zvyšovanie finančných prostriedkov na prevádzku a investície.

***T – HROZBY***

**A)** –pokles demografickej krivky

**9. Záver**

Môžeme konštatovať, že v školskom roku 2019/2020 výchovno – vzdelávací proces bol prispôsobený vekovým osobitostiam detí, činnosti a aktivity viedli deti k ich rozvoju s využitím metód, pomôcok, postupov, ktoré deti k činnostiam motivovali. Včase mimoriadnej situácie COVID 19 prebiehala VVČ cez sociálnu sieť a individuálne konzultácie prebiehali telefonicky, prípadne emailovou komunikáciou.

V materskej škole bola vykonaná následná kontrola ŠŠI na zistenie odstránenia nedostatkov, ktoré vyplinuli zo záverov hlbkovej ŠŠI, neboli zistené žiadne nedostatky, všetky odporúčania boli splnené.

Realizáciou školského vzdelávacieho programu „ Do úľa včeličky, do školy detičky“.

 sme rešpektovali rozdielne výchovno-vzdelávacie potreby detí, diferencovali výchovno-vzdelávacie požiadavky vzhľadom na rozvojové možnosti a schopnosti detí vo všetkých organizačných formách denného poriadku.

Výchovno- vzdelávací proces mal stále kvalitatívne stúpajúci charakter. Naďalej

budeme podporovať tvorbu nových projektov, s využívaním nových foriem a metód

práce.

Budeme uplatňovať hru ako jednu z najdôležitejších metód a prostriedkov učenia sa detí, zachovať hravý charakter rozvíjania kompetencií detí.

     Stimulovať rozvoj tvorivého a kritického myslenia, sociálny, emocionálny a morálny vývin detí ako jednej zo stratégií rozvoja osobnosti dieťaťa.

     Využívať aktivity  na získavanie,  zdokonaľovanie a rozširovanie profesijných  kompetencií potrebných na výkon pedagogickej praxe.

    Spoluprácou so zamestnávateľom budeme vytvárať vhodné personálne, priestorové i materiálne podmienky v materskej škole.

Košice, 20.07. 2020

Bc. Miriam Kantorová

riaditeľka MŠ